Άγγελος Γραμμένος

Ο Άγγελος Γραμμένος (Κέρκυρα, 15 Μαρτίου 1951- ) είναι Έλληνας ηθοποιός του θεάτρου του κινηματογράφου και της τηλεόρασης και πολιτικός.

 Βιογραφία 
Έμαθε μουσική (ξύλινα πνευστά - σαξόφωνο) στην Φιλαρμονική Εταιρία Κέρκυρας και στη Σχολή Μουσικών – Σαλπιγκτών Πολεμικού Ναυτικού και τραγούδι στο Ωδείο Κέρκυρας.

Σπούδασε στην Ιατρική Σχολή του Εθνικού και Καποδιστριακού Πανεπιστημίου Αθηνών, χωρίς να ολοκληρώσει τις σπουδές του, κλασικό χορό στη σχολή Ερρίκου Γαλάνη και θέατρο στην Ανωτέρα Επαγγελματική Σχολή Θεάτρου Αθηνών - Νίκος Μπίνας, απ’ όπου αποφοίτησε το 1976.

Αποφοίτησε από τη Σχολή Δημοσιογραφίας της Α.Κ.Ε.Μ. (Αθηναϊκό Κέντρο Επαγγελματικής Μορφώσεως) και παρακολούθησε σεμινάρια υποκριτικής τέχνης, εξειδίκευσης στην αρχαία τραγωδία, ενδυματολογίας θεάτρου - κινηματογράφου καθώς και διάφορα σεμινάρια οργάνωσης επιχειρήσεων.

Είναι πτυχιούχος της Σχολής Σαμαρειτών του Ελληνικού Ερυθρού Σταυρού και μέλος του Σώματος Εθελοντών Σαμαρειτών Ε.Ε.Σ. Είναι επίσης μέλος της Ομάδας Πρόληψης των Ναρκωτικών Ε.Ε.Σ.

Υπήρξε σύμβουλος για τα ναρκωτικά και την νεολαία στη Γενική Γραμματεία Λαϊκής Επιμόρφωσης του Υπουργείου Παιδείας και σύμβουλος επί θεμάτων παιδικών κατασκηνώσεων Αγίου Ανδρέα - Δημοσίων Σχέσεων – Ραδιοτηλεοπτικού Τομέα στο Δ.Σ. του Σώματος Ελλήνων Προσκόπων.

Έδωσε εξετάσεις και φοίτησε στη σχολή της Αστυνομίας Πόλεων. Κατόπιν εκπαιδεύτηκε και δραστηριοποιήθηκε κύρια στη «δίωξη» συλλαμβάνοντας ως «μυστικός» εμπόρους ναρκωτικών. Μετά από δυο σοβαρούς τραυματισμούς σε διατεταγμένη υπηρεσία νοσηλεύτηκε ως τετραπληγικός πια και μετατάχθηκε σε αναπηρική κατηγορία. Με τη βοήθεια των γιατρών του και μετά από μακρόχρονη θεραπεία ξεπέρασε το μεγαλύτερο μέρος του προβλήματός του.

Ο Άγγελος Γραμμένος παραμένει σήμερα εν ενεργεία αξιωματικός της Ελληνικής Αστυνομίας. Είναι επίσης υποψήφιος βουλευτής στον Νομό Κέρκυρας με το κόμμα Ελληνική Λύση του Κυριάκου Βελόπουλου στις εθνικές εκλογές της 7ης Ιουλίου 2019.

 Καριέρα 
Κάνει το ντεμπούτο του πολύ νωρίς ως σπουδαστής με τον θίασο Νέας Αττικής Κωμωδίας του Κλέαρχου Καραγιώργη, περιοδεύοντας σε χώρες της Δυτικής και Κεντρικής Ευρώπης με το έργο Ο δύσκολος του Μενάνδρου και αμέσως μετά την μεταπολίτευση δημιουργεί, μαζί με τον Νίκο Αποστόλου, στην Πλάκα, το Καφέ Θέατρο «Καλημέρα ζωή» σε χορογραφίες Άγγελου Γριμάνη, μουσική Γιώργου Μπούκα και κείμενα Νίκου Ζακόπουλου, Μποστ και Τόνι Τσιρμπίνου. Συνδέεται οικογενειακά και φιλικά με την Αλίκη Βουγιουκλάκη και αργότερα συμμετέχει στο μιούζικαλ Μελωδία της Ευτυχίας, στο ρόλο του ναυάρχου Σράϊμπερ.

Από τα μέσα της δεκαετίας του '70 εμφανίζεται σε πλήθος θεατρικές, τηλεοπτικές και κινηματογραφικές παραγωγές. Επίσης, έχει λάβει μέρος σε πληθώρα βιντεοταινιών και τηλεοπτικών σειρών. Το 1988 εκδίδει το μηνιαίο περιοδικό Ηθοποιός, ενώ διατηρεί τα νόμιμα δικαιώματα των περιοδικών Τραγούδι και Κόσμος του Θεάτρου. Παράλληλα οργανώνει το ενδυματολογικό εργαστήριο Βεστιάριο και συνεργάζεται σε παραγωγές με γνωστούς σκηνοθέτες όπως Αγγελόπουλος, Καραγιάννης, Σακελάριος, Φώσκολος, Σκαλενάκης, Δημόπουλος κ.α. Ανέπτυξε συνδικαλιστική δράση σε Σ.Ε.Η., ΤΑ.Σ.Ε.Η.

 Αθλητισμός - Επιδόσεις 

	Η άλλη του μεγάλη αγάπη, εκτός από το θέατρο, είναι ο αθλητισμός όπου διακρίθηκε στη σκοποβολή και στην ελληνορωμαϊκή πάλη ως αθλητής του Πανελληνίου Γυμναστικού Συλλόγου. Ως σκοπευτής έλαβε αθλητική υποτροφία από το κοινωφελές ίδρυμα Αλέξανδρος Σ. Ωνάσης και υπήρξε μέλος της ελληνικής Εθνικής Ομάδας. Είναι κάτοχος τεσσάρων πανελληνίων επιδόσεων (ρεκόρ) στο άθλημα της σκοποβολής και στέφθηκε τρίτος Παγκόσμιος Πρωταθλητής (χάλκινο Μετάλλιο) στο Παγκόσμιο Πρωτάθλημα του Νόττινγχαμ. Έχει λάβει χρυσά, αργυρά, χάλκινα μετάλλια σε πανελλήνια και παγκύπρια πρωταθλήματα, αλλά και διεθνή τουρνουά.

Με τα παραπάνω αθλητικά προσόντα, εργάστηκε επίσης ως κασκαντέρ και ειδικός σύμβουλος σε σκηνές δράσης – αυτοάμυνας σε κινηματογραφικές ταινίες.

 Τιμητικές διακρίσεις 
Βραβείο Ακαδημίας ΑθηνώνΑστυνομικό Αριστείο ΑνδραγαθίαςΜετάλλιο Εξαιρέτων Πράξεων Ελληνικού Ερυθρού ΣταυρούΑργυρό Μετάλλιο Κερκυραϊκής Αξιοσύνης Δήμου ΚερκυραίωνΒραβείο Συλλόγου Ελλήνων ΛογοτεχνώνΒραβείο Σώματος Εθελοντών Αιμοδοτών ΕΕΣΒραβείο Πανελλήνιας Εταιρείας Πολιτισμού Γραμμάτων και Τεχνών

 Φιλμογραφία 
ΈτοςΤίτλος1970Ο Θανάσης, η Ιουλιέτα και τα λουκάνικα1971Ο κατεργάρης1974Ψυχή και σάρκαΌλοι θα ζήσουμε1980On a vole la cuisse de Jupiter1983Το ψώνιοΆλλος για τον ΠαράδεισοΟ γύρος του θανάτου1984Ρόδα, τσάντα και κοπάνα Νο 31985Τέλης ο τέλειοςΜάντεψε τι κάνω τα βράδιαΟ ροζ γάτος Ο αγκαλίτσαςΤο θερμοκήπιοΡένα τα ρέστα σουΟι ατσίδες και η κούκλαΟ εαυτός του εαυτού μουΠαντρευτείτε γιατί χανόμαστεΜια παπαδιά στα μπουζούκια Νο21986Ο σκυλάςΚλαδική εραστώνΗ καρδιοκλέφτραΟ νίντζα με τη γκλίτσαΤο κοροϊδάκι της ΕλένηςΚλεφτρόνι και τζέντλεμαν Ψηλός λιγνός και ψεύταροςΗ Ελλάδα ποτέ δεν πεθαίνειΟ εραστής της γυναίκας μουΤρίκυκλο κομπίνα και κομπινεζόν1987Ο τρελογιατρόςΚαπετάν ΜεϊντάνοςΗ κυρία ντάμα κούπαΟ Πιπίλας κι ο ΤορπίλαςΧαμός στο Αιγάλεω CityΗ ζωή είναι ένα καμπαρέΗ Βαγγελίτσα κατάσκοποςΕπτά υπέροχοι γκαφατζήδεςΠόντιος είμαι, ότι θέλω κάνω1988ΑνάπλουςΑπό κοττάς ΚοσκωτάςΜάγκες και μόρτισσεςΦάκελος Πολκ στον αέρα 1989Oh BabylonΗ χρυσοδάκτυληΤο τελευταίο στοίχημαΣκοτεινοί πράκτορες ΦΠΑΟ προφήτης με την πυρηνική κεφαλή1997Ευγένιος αγνώστων λοιπών στοιχείων

 Τηλεόραση 
1972Χαρούμενη Κυριακή, Κυριακή χωρίς σύννεφα1973Κατοχή
Εν τούτω νίκα

Ο Ονειροπαρμένος1984Τοπική εφημερίδα
Στη χώρα των καμπούρηδων1987Τα Φιλαράκια
Ελισάβετ Μαρτινέγκου

Ο μικρός ηλεκτρολόγος1988Οδός Ανθέων1990Ιστορίες χωρίς δάκρυα1991Κι αυτά
Η Λάμψη

Μπαμπάς και φιλαράκος1992Ο Φόβος
Casa di macaroni

Γαλάζιο διαμάντι1993Η καλή πεθερά1994Ροζ συννεφάκι1995Σκονισμένα σύννεφα
Μια ζωή για την Έλσα1997Μια νύχτα σαν κι αυτή

 Δείτε επίσης 

 Α.Γ.Κ.Ο.Ν Απελευθερωτική Γερμανικής Κατοχής Οργάνωση Νέων
 Άγγελος Γραμμένος στο greektube

 Πηγές 
 , Άγγελος Γραμμένος ένας αξιωματικός…της τέχνης, συνέντευξη στο disabled.gr

 Παραπομπές 

 Εξωτερικοί σύνδεσμοι 
 Άγγελος Γραμμένος στο IMDb

Κατηγορία:Έλληνες αθλητές της σκοποβολής
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης